CELEX: 32009D0410
Language: ro
Date: 2009-05-25 00:00:00
Title: 2009/410/Euratom: Decizia Consiliului din 25 mai 2009 privind adoptarea unui program suplimentar de cercetare care va fi implementat de Centrul Comun de Cercetare pentru Comunitatea Europeană a Energiei Atomice

29.5.2009   
            
            
               RO
            
            
               Jurnalul Oficial al Uniunii Europene
            
            
               L 132/13
            
         
      DECIZIA CONSILIULUI
   
   din 25 mai 2009
   privind adoptarea unui program suplimentar de cercetare care va fi implementat de Centrul Comun de Cercetare pentru Comunitatea Europeană a Energiei Atomice
   (2009/410/Euratom)
   CONSILIUL UNIUNII EUROPENE,
   având în vedere Tratatul de instituire a Comunității Europene a Energiei Atomice, în special articolul 7,
   având în vedere propunerea Comisiei, înaintată după consultarea Comitetului științific și tehnic,
   întrucât:
   
               (1)
            
            
               În cadrul Spațiului european de cercetare, reactorul cu flux ridicat de la Petten (denumit în continuare „HFR”) a reprezentat și, pentru un timp, va continua să reprezinte un mijloc important aflat la dispoziția Comunității pentru a contribui la cercetarea în domeniul științelor și testării materialelor, al medicinei nucleare și al siguranței energiei nucleare.
            
         
               (2)
            
            
               Operarea HFR a fost finanțată printr-o serie de programe suplimentare de cercetare, dintre care ultimul, pus în aplicare în temeiul Deciziei 2007/773/Euratom a Consiliului din 26 noiembrie 2007 privind prelungirea cu un an a programului de cercetare suplimentar care este pus în aplicare pentru Comunitatea Europeană a Energiei Atomice de către Centrul Comun de Cercetare, a expirat la 31 decembrie 2007 (1).
            
         
               (3)
            
            
               Operarea HFR a continuat în cursul anului 2008 în absența unui program suplimentar de cercetare, concomitent fiind depuse eforturi pentru a întemeia operarea și exploatarea acestuia pe un regim juridic independent și mai durabil. Având în vedere că aceste eforturi au eșuat, este necesar să se stabilească dispoziții privind continuarea sprijinului financiar în cadrul unui nou program suplimentar de cercetare.
            
         
               (4)
            
            
               Dat fiind faptul că este nevoie în continuare de HFR, ca infrastructură indispensabilă cercetării comunitare în domeniile îmbunătățirii siguranței reactoarelor nucleare existente, sănătății, inclusiv dezvoltarea izotopilor medicali ca răspuns la problemele de cercetare medicală, fuziunii nucleare, cercetării și formării fundamentale și gestionării deșeurilor, inclusiv posibilitatea de a studia, din punct de vedere al siguranței, comportamentul combustibililor nucleari pentru noua generație de sisteme de reactoare, operarea HFR ar trebui să continue în temeiul prezentului program suplimentar de cercetare până în 2011.
            
         
               (5)
            
            
               Având în vedere interesului deosebit pentru funcționarea în continuare a HFR manifestat de Belgia, Franța și Țările de Jos, aceste state ar trebui să finanțeze prezentul program prin contribuții financiare la bugetul general al Uniunii Europene sub formă de venituri alocate, astfel cum au indicat.
            
         
               (6)
            
            
               De asemenea, o parte din contribuțiile în temeiul prezentului program suplimentar ar trebui să acopere cheltuielile efectuate în 2008,
            
         ADOPTĂ PREZENTA DECIZIE:
   Articolul 1
   Programul suplimentar de cercetare privind operarea reactorului cu flux ridicat de la Petten (HFR), (denumit în continuare „programul”), ale cărui obiective sunt stabilite în anexa I, se adoptă pentru o perioadă de trei ani, începând cu 1 ianuarie 2009.
   Articolul 2
   Contribuția financiară estimată ca fiind necesară pentru execuția programului se ridică la 34,992 milioane EUR. Defalcarea acestei sume este prezentată în anexa II. Această contribuție reprezintă venituri alocate în conformitate cu articolul 18 alineatul (2) din Regulamentul (CE, Euratom) nr. 1605/2002 al Consiliului (2).
   Articolul 3
   (1)   Comisia este responsabilă de gestionarea programului. În acest scop, recurge la serviciile Centrului Comun de Cercetare.
   (2)   Consiliul de administrație al Centrului Comun de Cercetare este informat cu privire la punerea în aplicare a programului.
   Articolul 4
   În fiecare an, înaintea datei de 15 septembrie, Comisia transmite Parlamentului European și Consiliului un raport privind la punerea în aplicare a prezentei decizii.
   Articolul 5
   Prezenta decizie intră în vigoare la data publicării în Jurnalul Oficial al Uniunii Europene.
   Se aplică de la 1 ianuarie 2009.
   Articolul 6
   Prezenta decizie se adresează statelor membre.
   
      Adoptată la Bruxelles, 25 mai 2009.
      
         
            Pentru Consiliu
         
         
            Președintele
         
         J. ŠEBESTA
         
      
   
   
      (1)  JO L 312, 30.11.2007, p. 29.
   
      (2)  Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (JO L 248, 16.9.2002, p. 1).
   
      ANEXA I
      
         OBIECTIVE ȘTIINȚIFICE ȘI TEHNICE
      
      Obiectivele principale ale programului sunt următoarele:
      
                  1.
               
               
                  Asigurarea operării în condiții de siguranță și fiabilitate a reactorului cu flux ridicat (HFR), în vederea garantării disponibilității fluxului de neutroni în scopuri experimentale.
               
            
                  2.
               
               
                  Utilizarea eficientă a HFR de către institute de cercetare cu activitate într-o gamă largă de discipline: îmbunătățirea siguranței reactoarelor nucleare existente, sănătatea, inclusiv dezvoltarea izotopilor medicali ca răspuns la problemele de cercetare medicală, fuziunea nucleară, cercetarea fundamentală și formarea, precum și gestionarea deșeurilor, inclusiv posibilitatea de a studia, din punct de vedere al siguranței, combustibilii nucleari pentru noua generație de sisteme de reactoare.
               
            
   
      ANEXA II
      
         DEFALCAREA CONTRIBUȚIILOR
      
      Contribuțiile la program provin din partea Belgiei, Franței și Țărilor de Jos.
      Defalcarea acestor contribuții este următoarea:
      
                   
               
               
                  Belgia: 1,2 milioane EUR
               
            
                   
               
               
                  Franța: 0,9 milioane EUR
               
            
                   
               
               
                  Țările de Jos: 32,892 milioane EUR
               
            
                   
               
               
                  Total: 34,992 milioane EUR.
               
            Respectivele contribuții se constituie la bugetul general al Comunităților Europene și se alocă prezentului program. O parte din contribuțiile în temeiul prezentului program suplimentar pot să acopere, de asemenea, cheltuielile efectuate cu operarea HFR pe parcursul anului 2008, în conformitate cu programul de lucru convenit între țările contribuabile și Comisie.
      Respectivele contribuții sunt fixe și nu pot fi revizuite în funcție de variațiile costurilor aferente funcționării și întreținerii.